สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 18 เม.ย. 61
18 เม.ย. 2561

ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อคืนนี้ (17 เม.ย.) ขานรับผลประกอบการที่สดใสของบริษัทจดทะเบียนรายใหญ่ ซึ่งรวมถึงเน็ตฟลิกซ์ และยูไนเต็ดเฮลธ์ นอกจากนี้ ตลาดยังได้รับปัจจัยบวกจากข้อมูลเศรษฐกิจที่แข็งแกร่งของสหรัฐ และจากการที่นักลงทุนคลายความวิตกกังวลเกี่ยวกับสถานการณ์ในซีเรีย หลังจากการโจมตีซีเรียของสหรัฐและชาติพันธมิตรเมื่อวันเสาร์ที่ผ่านมานั้น ไม่ได้ส่งผลให้เกิดการเผชิญหน้ากันระหว่างสหรัฐและรัสเซีย เนื่องจากเป็นการโจมตีในขอบเขตจำกัดที่มีการกำหนดเป้าหมายอย่างชัดเจน
ดัชนีเฉลี่ยอุตสาหกรรมดาวโจนส์ปิดที่ 24,786.63 จุด พุ่งขึ้น 213.59 จุด หรือ +0.87% ดัชนี Nasdaq ปิดที่ 7,281.10 จุด เพิ่มขึ้น 124.81 จุด หรือ +1.74% และดัชนี S&amp;P500 ปิดที่ 2,706.39 จุด เพิ่มขึ้น 28.55 จุด หรือ +1.07%
 
ตลาดหุ้นยุโรปปิดบวกเมื่อคืนนี้ (17 เม.ย.) โดยได้แรงหนุนจากตลาดหุ้นนิวยอร์กที่พุ่งขึ้นติดต่อกัน 2 วันทำการ และจากการที่นักลงทุนคลายความวิตกกังวลเกี่ยวกับสถานการณ์ในซีเรีย หลังจากการโจมตีซีเรียของสหรัฐและชาติพันธมิตรเมื่อวันเสาร์ที่ผ่านมานั้น ไม่ได้ส่งผลให้เกิดการเผชิญหน้ากันระหว่างสหรัฐและรัสเซีย
ดัชนี Stoxx Europe 600 เพิ่มขึ้น 0.8% ปิดที่ 380.77 จุด
ดัชนี CAC-40 ตลาดหุ้นฝรั่งเศสปิดที่ 5,353.54 จุด เพิ่มขึ้น 40.58 จุด หรือ +0.76%  ดัชนี DAX ตลาดหุ้นเยอรมันปิดที่ 12,585.57 จุด เพิ่มขึ้น 194.16 จุด หรือ +1.57% และดัชนี FTSE 100 ตลาดหุ้นลอนดอนปิดที่ 7,226.05 จุด เพิ่มขึ้น 27.85 จุด หรือ +0.39%
 
ตลาดหุ้นลอนดอนปิดบวกเมื่อคืนนี้ (17 เม.ย.) โดยได้แรงหนุนจากการอ่อนค่าของเงินปอนด์ นอกจากนี้ นักลงทุนยังขานรับการพุ่งขึ้นอย่างแข็งแกร่งของตลาดหุ้นนิวยอร์ก อันเนื่องมาจากผลประกอบการบริษัทจดทะเบียนและข้อมูลเศรษฐกิจที่สดใสของสหรัฐ
ทั้งนี้ ดัชนี FTSE 100 ตลาดหุ้นลอนดอนปิดที่ 7,226.05 จุด เพิ่มขึ้น 27.85 จุด หรือ +0.39%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (17 เม.ย.) โดยได้ปัจจัยหนุนจากการคาดการณ์ที่ว่า สถานการณ์ตึงเครียดในตะวันออกกลางอาจส่งผลกระทบต่อผลิตน้ำมันในภูมิภาคแห่งนี้
สัญญาน้ำมันดิบ WTI ส่งมอบเดือนพ.ค. เพิ่มขึ้น 30 เซนต์ หรือ 0.5% ปิดที่ 66.52 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมิ.ย. เพิ่มขึ้น 16 เซนต์ หรือ 0.2% ปิดที่ 71.58 ดอลลาร์/บาร์เรล
 
สัญญาทองคำตลาดนิวยอร์กปิดลบเมื่อคืนนี้ (17 เม.ย.) เนื่องจากนักลงทุนลดการถือครองทองคำซึ่งเป็นสินทรัพย์ที่ปลอดภัย หลังจากตลาดหุ้นสหรัฐพุ่งขึ้นติดต่อกัน 2 วันทำการ และข้อมูลเศรษฐกิจสหรัฐที่ออกมาแข็งแกร่ง นอกจากนี้ การแข็งค่าของสกุลเงินดอลลาร์ยังส่งผลให้สัญญาทองคำมีความน่าดึงดูดน้อยลงด้วย
สัญญาทองคำตลาด COMEX (Commodity Exchange) ส่งมอบเดือนมิ.ย. ลดลง 1.2 ดอลลาร์ หรือ 0.09% ปิดที่ 1,349.5 ดอลลาร์/ออนซ์
สัญญาโลหะเงินส่งมอบเดือนพ.ค. เพิ่มขึ้น 11 เซนต์ หรือ 0.66% ปิดที่ 16.787 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 8.2 ดอลลาร์ หรือ 0.88% ปิดที่ 940 ดอลลาร์/ออนซ์
สัญญาพัลลาเดียมส่งมอบเดือนมิ.ย. เพิ่มขึ้น 1.25 ดอลลาร์ หรือ 0.1% ปิดที่ 1,005 ดอลลาร์/ออนซ์
 
ดอลลาร์สหรัฐแข็งค่าขึ้นเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (17 เม.ย.) หลังจากสหรัฐเปิดเผยข้อมูลเศรษฐกิจที่แข็งแกร่ง ซึ่งรวมถึงตัวเลขการเริ่มต้นสร้างบ้านที่เพิ่มขึ้นมากกว่าคาดในเดือนมี.ค. ส่วนเงินปอนด์อ่อนค่าลงหลังจากสำนักงานสถิติแห่งชาติอังกฤษ (ONS) เปิดเผยตัวเลขค่าจ้างที่ต่ำกว่าคาด
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.2365 ดอลลาร์ จากระดับ 1.2377 ดอลลาร์ ขณะที่เงินปอนด์อ่อนค่าลงแตะระดับ 1.4287 ดอลลาร์ จากระดับ 1.4328 ดอลลาร์ และดอลลาร์ออสเตรเลียอ่อนค่าลงสู่ระดับ 0.7769 ดอลลาร์ จากระดับ 0.7778 ดอลลาร์
ดอลลาร์อ่อนค่าลงเมื่อเทียบกับเงินเยน ที่ระดับ 107.01 เยน จากระดับ 107.09 เยน แต่แข็งค่าขึ้นเมื่อเทียบกับฟรังก์สวิสที่ระดับ 0.9661 ฟรังก์ จากระดับ 0.9599 ฟรังก์